
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ
  
2022-жылдын «19» августу		    № 126   	                          Бишкек шаары

Евразия экономикалык бирлигине мүчө мамлекеттердин аккредитация боюнча органдары тарабынан өз ара салыштырма баалоолорду жүргүзүүнүн тартиби жөнүндө

Евразия экономикалык бирлиги жөнүндө 2014-жылдын 29-майындагы Келишимдин 54-беренесинин 4-пунктуна ылайык жана Жогорку Евразия экономикалык кеңешинин 2020-жылдын 11-декабрындагы № 12 чечими менен бекитилген 2025-жылга чейин Евразия экономикалык интеграциясын өнүктүрүүнүн стратегиялык багыттарынын 4.5.1-пунктун, Евразия экономикалык комиссиясынын Кеңешинин 2021-жылдын 5-апрелиндеги 
№ 4 тескемеси менен бекитилген 2025-жылга чейин Евразия экономикалык интеграциясын өнүктүрүүнүн стратегиялык багыттарын ишке ашыруу боюнча иш-чаралар планынын 4.5.1-пунктун жана Евразия экономикалык комиссиясынын Кеңешинин 2021-жылдын 5-октябрындагы № 106 чечими менен бекитилген 2021-2022-жылдарга Евразия экономикалык бирлигинин ички рыногунда алып таштоолорду жана чектөөлөрдү четтетүү боюнча иш-чаралар планынын («жол картасынын») 25-пунктун ишке ашыруунун алкагында Евразия экономикалык комиссиясынын Кеңеши чечти:
1. Тиркелген Евразия экономикалык бирлигине мүчө мамлекеттердин аккредитациялоо боюнча органдары тарабынан өз ара салыштырма баалоолорду жүргүзүү тартиби бекитилсин.
2. Евразия экономикалык бирлигине мүчө мамлекеттердин өкмөттөрүнөн 2023-жылдан баштап аккредитациялоо боюнча органдар тарабынан өз ара салыштырма баалоолорду жүргүзүүнү камсыз кылуу суралсын.
3. Ушул чечим расмий жарыяланган датадан тартып 30 календарлык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз 
Республикасынан
	Россия
Федерациясынан

БЕКИТИЛДИ
Евразия экономикалык комиссиясынын 
2022-жылдын 19-августундагы № 126
чечими менен 


Евразия экономикалык бирлигине мүчө мамлекеттердин аккредитациялоо боюнча органдары тарабынан өз ара салыштырма баалоолорду жүргүзүү тартиби

1. Ушул тартип Евразия экономикалык бирлигинин мүчө мамлекеттеринин аккредитациялоо боюнча органдары (мындан ары – аккредитациялоо боюнча органдар, мүчө мамлекеттер) тарабынан Евразия экономикалык бирлигинин шайкештикти баалоо боюнча органдарынын бирдиктүү реестрине киргизилген шайкештикти баалоо боюнча аккредитацияланган органдарга карата колдонулган жол-жоболордун бирдей маанисине жетишүү максатында өз ара салыштырма баалоолорду жүргүзүү эрежелерин аныктайт.
2. Ушул Тартипте колдонулган түшүнүктөр Евразия экономикалык бирлигинин алкагында техникалык жөнгө салуу жөнүндө протоколдо (Евразия экономикалык бирлиги жөнүндө 2014-жылдын 29-майындагы Келишимге (мындан ары – Келишим) № 9 тиркеме) жана шайкештикти баалоо боюнча органдарды аккредитациялоо боюнча иштердин жыйынтыктарын таануу жөнүндө протоколдо (Келишимге № 11-тиркеме) аныкталган маанилерде колдонулат.
3. Өз ара салыштырма баалоо жүргүзүүдө аккредитациялоо боюнча органдар тарабынан Келишимдин жана Евразия экономикалык бирлигинин органдарынын аккредитациялоо жана шайкештикти баалоо жаатындагы актыларынын, эл аралык стандарттардын актуалдуу версияларынын негизинде иштелип чыккан аккредитациялоо жана шайкештикти баалоо жаатындагы мамлекеттер аралык стандарттардын актуалдуу версияларынын, ошондой эле лабораторияларды аккредитациялоо боюнча эл аралык уюмдун жана аккредитациялоо боюнча эл аралык форумдун документтеринин талаптарынын аткарылышынын натыйжаларынын салыштырмалуулугу камсыз кылынат.
4. Өз ара салыштырма баалоолор аккредитациялоо боюнча ар бир органга карата 4 жылда 1 жолу (бир мүчө мамлекеттин аккредитациялоо боюнча органына жана башка мүчө мамлекеттин аккредитациялоо боюнча органына карата өз ара салыштырма баалоолордун ортосунда 6 айдан кем эмес интервал менен) жүргүзүлөт жана төмөнкүлөрдү камтыйт:
а) мүчө мамлекеттин аккредитациялоо жана шайкештикти баалоо жаатындагы ченемдик укуктук актыларын жана аккредитациялоо боюнча органдын менеджмент системасынын документтерин баалоо аркылуу аккредитациялоо боюнча органдын жол-жоболорун талдоону (мындан ары – документтик баалоону);
б) аккредитациялоо боюнча орган тарабынан аккредитацияланган Евразия экономикалык бирлигинин шайкештикти баалоо боюнча органдарынын бирдиктүү реестрине киргизилген шайкештикти баалоо боюнча органдардын (тастыктоо боюнча органдардын, сыноо лабораторияларынын (борборлорунун), инспекция органдарынын) баалоо жол-жоболорун жүргүзүүсүнө байкоо жүргүзүү (анын ичинде аралыктан).
5. Жогорку Евразия экономикалык кеңешинин 2018-жылдын 
14-майындагы № 5 чечими менен бекитилген Евразия экономикалык бирлигинин мүчө мамлекеттеринин аккредитациялоо боюнча органдарынын жетекчилеринин кеңеши жөнүндө жобого ылайык иштеген Евразия экономикалык бирлигинин мүчө мамлекеттеринин аккредитациялоо боюнча органдарынын жетекчилеринин кеңеши тарабынан өз ара салыштырма баалоолорду жүргүзүү максатында (мындан ары – жетекчилер Кеңеши):
а) өз ара салыштырма баалоолорду жүргүзүү графиги (мындан ары – график) аныкталат;
б) өз ара салыштырма баалоо жүргүзүү боюнча топтун (мындан ары – баалоо боюнча топ) курамы түзүлөт (аккредитациялоо боюнча ар бир орган үчүн);
в) өз ара салыштырма баалоолорду жүргүзүү үчүн зарыл болгон документтердин (өзүн өзү баалоо анкеталары (мындан ары – анкета), купуялуулук жана калыстык жөнүндө декларациялардын (мындан ары – декларация), документтик баалоонун жыйынтыктары жөнүндө отчеттун, байкоонун жыйынтыктары жөнүндө отчеттун, өз ара салыштырма баалоонун жыйынтыктары жөнүндө жыйынтык отчеттун (мындан ары – жыйынтык отчет) ж. б.) формалары аныкталат;
г) байкоо жүргүзүү үчүн шайкештикти баалоо боюнча органдардын тизмеги аныкталат (аккредитациялоо боюнча ар бир орган үчүн) (мындан ары – шайкештикти баалоо боюнча органдардын тизмеги);
д) түзөтүүчү иш-аракеттер боюнча жыйынтыктоочу отчет жана сунуштар (мындан ары – сунуштар) макулдашылат (зарыл болсо).
6. Графикти түзүү максатында Жетекчилер кеңешинин мүчөлөрү Жетекчилер кеңешинин жооптуу катчысына баалоо боюнча тобу тарабынан өз ара салыштырма баалоо жүргүзүү даталары жөнүндө сунуштарды берет.
7. Баалоо боюнча топтун курамын түзүү максатында Жетекчилер кеңешинин мүчөлөрү Жетекчилер кеңешинин жооптуу катчысына баалоо боюнча топтун курамына киргизүү үчүн талапкерлер боюнча сунуштарды берет (Жетекчилер кеңешинин мүчөлөрү жетекчилери болуп саналган аккредитациялоо боюнча органдардан зарыл болгон компетенцияларга жана кесиптик көндүмдөргө ээ болгон 4 кызматкерден).
Баалоо боюнча топтун курамына өз ара салыштырма баалоо жүргүзүлүп жаткан аккредитациялоо боюнча органдын кызматкерлери кирбейт.
Ротация принцибин эске алып, баалоо боюнча топтун курамын түзүүдө Жетекчилердин кеңеши тарабынан аныкталган баалоо боюнча топтун жетекчиси баалоо боюнча топтун ишине жетекчилик кылат.
8. Шайкештикти баалоо боюнча органдардын тизмесин түзүү максатында Жетекчилер кеңешинин мүчөлөрү Жетекчилер кеңешинин жооптуу катчысына шайкештикти баалоо боюнча органдарды төмөнкүлөрдүн негизинде көрсөтүлгөн тизмеге киргизүү жөнүндө сунуштарды беришет:
ушул Тартиптин 13-пунктунда көрсөтүлгөн документтик баалоонун жыйынтыктары жөнүндө отчеттун;
өз ара салыштырма баалоо жүргүзүлүп жаткан аккредитациялоо боюнча орган тарабынан берилген өз ара салыштырма баалоо жүргүзүү мезгилинде баалоо жол-жоболору пландаштырылган шайкештикти баалоо боюнча органдар жөнүндө маалыматтарды, анын ичинде төмөнкүлөрдү камтыган:
шайкештикти баалоо боюнча аккредитацияланган органдарды (анын ичинде тастыктоо боюнча органдарды, сыноочу лабораторияларды (борборлорду) Евразия экономикалык комиссиясынын Кеңешинин 2018-жылдын 5-декабрь № 100 чечими менен бекитилген Евразия экономикалык бирлигинин шайкештикти баалоо боюнча органдарынын бирдиктүү реестрине киргизүү, ошондой эле аны түзүү жана жүргүзүү тартибинин 12-пунктунда каралган маалымдарды; 
өткөн жыл үчүн аккредитациялоо иш-аракеттеринин токтото туруу фактыларынын бар экендиги жөнүндө маалымдар;
шайкештикти баалоо боюнча бул органдар тарабынан өткөн жыл үчүн шайкештикти баалоо жөнүндө (колдонуудагы, убактылуу токтотулган, токтотулган) документтердин саны жөнүндө маалымдар;
шайкештикти баалоо боюнча бул органдарга карата аккредитациялоо боюнча орган тарабынан мурда жүргүзүлгөн баалоо жол-жоболорунун натыйжалары боюнча сын-пикирлердин бар экендиги жөнүндө маалымдар;
шайкештикти баалоо жөнүндө документтер шайкештикти баалоо боюнча ошол органдар тарабынан берилген, мамлекеттик контролдоо (көзөмөлдөө) органдары тарабынан кооптуу продукцияны аныктагандыгы фактылары жөнүндө маалымдар.
Көрсөтүлгөн маалымат орус тилинде же аккредитациялоо боюнча органга карата өз ара салыштырма баалоо жүргүзүлүп жаткан мүчө мамлекеттин мамлекеттик тилинде (мамлекеттик тилдерде) берилет (орус тилине котормосу тиркелет).
Шайкештикти баалоо боюнча органдардын тизмеги ар бир түрү боюнча шайкештикти баалоо боюнча 2ден ашык эмес органды (тастыктоо боюнча уюмдар, сыноо лабораториясы (борбору), инспекция органы) камтууга тийиш.
9. Баалоо боюнча топтун ар бир мүчөсү декларацияга ушул Тартиптин 5-пунктунун «в» пунктчасында каралган форма боюнча кол коет.
Декларацияга кол койгон баалоо боюнча топтун мүчөлөрү мүчө мамлекеттердин мыйзамдарына ылайык маалыматты үчүнчү жактарга тараткандыгы үчүн жоопкерчилик тартышат.
Баалоо боюнча топтун жетекчиси баалоо боюнча топтун мүчөлөрү кол койгон декларацияларды өз ара салыштырма баалоо жүргүзүлүп жаткан аккредитациялоо боюнча органдын дарегине жиберилишин камсыз кылат.
10. Документтик баалоо жүргүзүү максатында өз ара салыштырма баалоо жүргүзүлүп жаткан аккредитациялоо боюнча орган ушул Тартиптин 5-пунктунун «в» пунктчасында каралган форма боюнча анкетаны толтурат жана баалоо боюнча топтун жетекчисине жиберет (анкетада көрсөтүлгөн документтерди тиркеп) .
Документтер орус тилинде же аккредитациялоо боюнча органга өз ара салыштырма баалоо жүргүзүп жаткан мүчө мамлекеттин мамлекеттик тилинде (мамлекеттик тилдерде) берилет (орус тилине котормосун тиркелет).
11. Баалоо боюнча топ өз ара салыштырма баалоо жүргүзүлүп жаткан аккредитациялоо боюнча орган тарабынан берилген ушул Тартиптин 10-пунктунда көрсөтүлгөн анкеталарды жана документтерди талдоо жүргүзөт жана документтик баалоонун жыйынтыгы боюнча комментарийлердин жана (же) суроолордун тизмегин түзөт.
Баалоо боюнча топтун жетекчиси аталган тизмекти өз ара салыштырма баалоо жүргүзүлүп жаткан аккредитациялоо боюнча органга жиберет.
12. Өз ара салыштырма баалоо жүргүзүлүп жаткан аккредитациялоо боюнча орган ушул Тартиптин 11-пунктунда көрсөтүлгөн тизмекти карайт жана баалоо боюнча топтун жетекчисине комментарийлерин жана (же) жоопторун берет.
13. Өз ара салыштырма баалоо жүргүзүлүп жаткан аккредитациялоо боюнча орган тарабынан берилген ушул Тартиптин 12-пунктунда көрсөтүлгөн маалыматтарды эске алып, баалоо боюнча топ ушул Тартиптин 5-пунктунун «в» пунктчасында каралган форма боюнча документтик баалоонун жыйынтыктары жөнүндө отчет түзөт, ал ушул Тартиптин 17-пунктуна ылайык түзүлгөн жыйынтыктоочу отчеттун курамына киргизилет.
14. Байкоо жүргүзүү максатында баалоо боюнча топ графикке ылайык шайкештикти баалоо боюнча органдардын тизмегине киргизилген органдарга карата байкоо жүргүзөт жана байкоонун жыйынтыктары боюнча комментарийлердин жана (же) суроолордун тизмегин түзөт.
Баалоо боюнча топтун жетекчиси көрсөтүлгөн тизмекти өз ара салыштырма баалоо жүргүзүлүп жаткан аккредитациялоо боюнча органга жиберет.
15. Өз ара салыштырма баалоо жүргүзүлүп жаткан аккредитациялоо боюнча орган ушул Тартиптин 14-пунктунда көрсөтүлгөн тизмекти карайт жана баалоо боюнча топтун жетекчисине комментарийлерин жана (же) жоопторун берет.
16. Өз ара салыштырма баалоо жүргүзүлүп жаткан аккредитациялоо боюнча орган тарабынан берилген ушул Тартиптин 15-пунктунда көрсөтүлгөн маалыматты эске алуу менен баалоо боюнча топ ушул Тартиптин 5-пунктунун «в» пунктчасында каралган форма боюнча байкоонун жыйынтыктары жөнүндө отчет түзөт, ал ушул Тартиптин 17-пунктуна ылайык түзүлүүчү жыйынтыктоочу отчеттун курамына киргизилет.
17. Өз ара салыштырма баалоо бүткөндөн кийин баалоо боюнча топтун жетекчиси ушул Тартиптин 13 жана 16-пункттарында көрсөтүлгөн отчеттордун негизинде ушул Тартиптин 5-пунктунун «в» пунктчасында каралган форма боюнча жыйынтыктоочу отчетту жана мүчө мамлекеттерде колдонулуучу жол-жоболордун тең маанилүүлүгүнө жетишүү максатында мүчө мамлекеттердин мыйзамдарын шайкеш келтирүү боюнча сунуштарды камтыган сунуштамаларды (зарыл болсо) түзөт.
18. Баалоо боюнча топтун жетекчиси аккредитациялоо боюнча органдын жетекчиси болуп саналган, ага карата өз ара салыштырма баалоо жүргүзүлгөн Жетекчилер кеңешинин мүчөсүнө жыйынтыктоочу отчетту жана Евразия экономикалык бирлигине мүчө мамлекеттердин аккредитациялоо боюнча органдарынын Жетекчилеринин кеңеши жөнүндө жобого ылайык Жетекчилер кеңешинин отурумунда андан ары кароо үчүн сунуштамаларды (бар болсо) берет.
19. Жетекчилер кеңешинин жооптуу катчысы өз ара салыштырма баалоо жүргүзүлгөн аккредитациялоо боюнча органдын жетекчиси болуп саналган Жетекчилер кеңешинин мүчөсүнө Жетекчилер кеңеши менен макулдашылган жыйынтыктоочу отчетту жана сунуштарды берет.
20. Өз ара салыштырма баалоо жүргүзүлгөн аккредитациялоо боюнча органдын жетекчиси болуп саналган Жетекчилер кеңешинин мүчөсү Жетекчилердин кеңешинин кезектеги жыйынында сунуштамаларды аткаруунун жүрүшү жөнүндө маалымдайт (зарыл болсо).

